# 

Na osnovu člana 52. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju je na svojoj Osmoj sjednici, održanoj 28. oktobra 2024. godine, usvojio

**Z A P I S N I K**

**sa Pete sjednice Odbora, održane 21. decembra 2023. godine**

Mirjana Orašanin, predsjednik Odbora, otvorila je sjednicu u 15.10 časova.

Sjednici odbora su prisustvovali i: Srđan Mazalica, Nebojša Vukanović, Strahinja Bašević, Biljana Petković i Saša Grbić, članovi Odbora.

Sjednici nisu prisustvovali: Zoran Kokanović, Saša Grbić, Predrag Nešić i Dragan Galić, članovi Odbora.

Sjednici su prisustvovali i: Jovo Radukić, glavni revizor, Gordana Latinović, zamjenica direktora JZU „Bolnica Gradiška“, Aleksandar Jovanović, v. d. direktora Doma zdravlja u Srebrenici, Marinko Carić i Borka Kaurin, predstavnici bivših radnika „Kosmosa“ a. d. Banja Luka.

Od akreditovanih subjekata sjednici su prisustvovali: Selena Ratković, predstavnica Sindikata finansijskih organizacija i Željko Ninković, predstavnik Centara civilnih inicijativa.

Za sjednicu je predložen

D N E V N I R E D

1. Usvajanje zapisnika sa Četvrte sjednice Odbora;
2. Razmatranje izvještaja o provedenoj finansijskoj reviziji JZU „Bolnica Gradiška“ za period 1. 1 – 31. 12. 2022. godine (RV053-23);
3. Izvještaj o provedenoj finansijskoj reviziji JZU „Dom zdravlja Srebrenica“ za period 1. 1 – 31. 12. 2022. godine (RV040-23);
4. Izvještaj o naknadnom pregledu provođenja preporuka iz Izvještaja revizije učinka: „Upravljanje eksploatacijama mineralnih resursa i čišćenjem materijala iz vodotoka“ (RU 006-14-NP);
5. Zahtjev za revizijom poslovanja „Kosmosa“ a. d. Banja Luka koji je uputila grupa bivših radnika „Kosmosa“;
6. Upućivanje negativnih revizorskih izvještaja na razmatranje:

a) Izvještaj o provedenoj finansijskoj reviziji Lutrije Republike Srpske a. d. Banja Luka za period 1. 1 – 31. 12. 2022. godine (RV054-23) i

b) Izvještaj o provedenoj finansijskoj reviziji JP šumarstva „Šume Republike Srpske“ a. d. Sokolac za period 1. 1 – 31. 12. 2020. godine (RV062-21);

1. Tekuća pitanja:

a) Inicijativa da se u Programu rada Glavne službe za reviziju javnog sektora Republike Srpske za 2024. godinu uvrsti naknadni pregled provođenja preporuka iz Izvještaja revizije učinka „Eksploatacija riječnog materijala kao segment integralnog uređenja i zaštite vodotoka rijeke Drine“ (RU 005-20);

b) Obavještenje o aktivnostima na izradi Programa rada Narodne skupštine Republike Srpske za 2024. godinu – dopis predsjednika Narodne skupštine;

v) Informacija o dostavljenim akcionim planovima za otklanjanje nepravilnosti iz izvještaja finansijske revizije u periodu 1. 1 – 1. 12. 2023. godine.

Predloženi dnevni red je usvojen jednoglasno.

**AD 1.**

Nije bilo diskusije.

Zapisnik sa Četvrte sjednice Odbora je usvojen jednoglasno.

**AD 2.**

Uvodno obrazloženje dao je Jovo Radukić, glavni revizor.

Članovima Odbora se obratila Gordana Latinović, zamjenik direktora JZU „Bolnica Gradiška“, koja ih je upoznala sa aktivnostima koje su preduzete na otklanjanju nepravilnosti navedenih u izvještaju.

U diskusiji su učestvovale Mirjana Orašanin i Gordana Latinović.

Nakon diskusije Mirjana Orašanin, predsjednik Odbora, predložila je da se Izvještaj o provedenoj finansijskoj reviziji JZU „Bolnica Gradiška“ za period 1. 1 – 31. 12. 2022. godine, broj RV053-23, u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, broj 66/20) uputi Narodnoj skupštini na razmatranje.

Prijedlog je usvojen jednoglasno.

**AD 3.**

Uvodno obrazloženje dao je Jovo Radukić, glavni revizor.

Nakon uvodnog obrazloženja Aleksandar Jovanović, v. d. direktora Doma zdravlja u Srebrenici, upoznao je članove Odbora sa aktivnostima koje su preduzete na otklanjanju nepravilnosti navedenih u izvještaju.

U diskusiji su učestvovali: Biljana Petković, Aleksandar Jovanović, Željko Ninković i Srđan Mazalica.

Nakon diskusije Mirjana Orašanin, predsjednik Odbora predložila je da se Izvještaj o provedenoj finansijskoj reviziji JZU „Dom zdravlja Srebrenica“ za period 1. 1 – 31. 12. 2022. godine, broj RV040-23, u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, broj 66/20) uputi Narodnoj skupštini na razmatranje.

Prijedlog je usvojen jednoglasno.

**AD 4.**

Uvodno obrazloženje dao je Jovo Radukić, glavni revizor.

U diskusiji su učestvovali Mirjana Orašanin i Jovo Radukić.

Nakon diskusije Mirjana Orašanin, predsjednik Odbora, konstatovala je da je Izvještaj o naknadnom pregledu provođenja preporuka iz Izvještaja revizije učinka „Upravljanje eksploatacijama mineralnih resursa i čišćenjem materijala iz vodotoka“, broj RU 006-14-NP, primljen k znanju.

**AD 5.**

Članovima Odbora obratili su se Marinko Carić i Borka Kaurin, predstavnici bivših radnika „Kosmosa“ a. d. Banja Luka, koji su objasnili razloge podnošenja zahtjeva za posebnom revizijom.

Jovo Radukić, glavni revizor, upoznao je članove Odbore sa informacijom sa time da je uvažena preporuka Odbora i da će revizija preduzeća „Kosmos“ a. d. Banja Luka biti u prvoj polovini 2024. godine, te da očekuje da će izvještaj biti završen do 31. jula 2024. godine.

U diskusiji su učestvovali Nebojša Vukanović i Marinko Carić.

Nakon diskusije predstavnici bivših radnika „Kosmosa“ a. d. Banja Luka Marinko Carić i Borka Kaurin, odlučili su povući zahtjev za posebnom (hitnom) revizijom jer su saglasni da se revizija ovog preduzeća obavi po redovnom planu aktivnosti, u prvoj polovini 2024. godine.

**AD 6.**

Mirjana Orašanin, predsjednik Odbora, proširila je prijedlog za upućivanje negativnih revizorskih izvještaja Narodnoj skupštini na razmatranje i na druge izvještaje koji su u ovom sazivu bili na dnevnom redu, a to su izvještaji: Bolnice Trebinje, Univerzitetske bolnice Foča i Doma zdravlja „Vaso Pelagić“ Čajniče.

U diskusiji su učestvovali: Željko Ninković, Mirjana Orašanin, Strahinja Bašević, Srđan Mazalica, Nebojša Vukanović i Jovo Radukić.

Nakon diskusije članovi Odbora jednoglasno su usvojili prijedlog da se u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, broj 66/20) Narodnoj skupštini upute na razmatranje i negativni izvještaji: Lutrije Republike Srpske a. d. Banja Luka za period 1. 1 – 31. 12. 2022. godine, broj RV054-23; Javnog preduzeća šumarstva „Šume Republike Srpske“ a. d. Sokolac za period 1. 1 – 31. 12. 2020. godine, broj RV062-21; Javne zdravstvene ustanove „Bolnica Trebinje“ za period 1. 1 – 31. 12. 2021. godine, broj RV061-22; Javne zdravstvene ustanove „Univerzitetska bolnica Foča“ za period 1. 1 – 31. 12. 2021. godine, broj RV062-22; Javne zdravstvene ustanove Dom zdravlja „Vaso Pelagić“ Čajniče za period 1. 1 – 31. 12. 2021. godine, broj RV078-22.

**AD 7.**

a) Jednoglasno je prihvaćeno da se uputi preporuka da se u Programu rada Glavne službe za reviziju javnog sektora Republike Srpske za 2024. godinu uvrsti naknadni pregled provođenja preporuka iz Izvještaja revizije učinka „Eksploatacija riječnog materijala kao segment integralnog uređenja i zaštite vodotoka rijeke Drine“ (RU 005-20).

b) Mirjana Orašanin, predsjednik Odbora, upoznala je članove Odbora sa dopisom predsjednika Narodne skupštine sa rokom za dostavljanje prijedloga za Program rada Narodne skupštine za 2024. godinu.

v) Informacija je primljena k znanju.

Sjednica je završena u 16.10 časova.

|  |  |  |
| --- | --- | --- |
|  |  | **PREDSJEDNIK ODBORA** |
|  |  | **Mirjana Orašanin** |